### **Oulun Shotokan karate-do ry:n harrastajarekisterin tietosuojaseloste**

Laatimispäivä: 22*.9.2021*

#### **1. Rekisterinpitäjä**

Nimi: Oulun Shotokan karate-do ry

Y-tunnus: 2323509-9

Sähköposti: info@osk-do.fi

#### **2. Rekisteriasioiden yhteyshenkilö ja yhteystiedot**

Seuran puheenjohtaja ja rahastonhoitaja

#### **3. Rekisterin nimi**

Oulun Shotokan karate-do ry:n harrastajarekisteri

#### **4. Henkilötietojen käsittelyn tarkoitus ja peruste**

Tietojen käsittely perustuu yhdistysten jäsenten osalta Oulun Shotokan karate-do ry:n oikeutettuun etuun eli yhdistyksen jäsenyyteen. Henkilötietojen käsittelyn tarkoitus on:

* ylläpitää Yhdistyslain mukaista jäsenluetteloa
* jäsenasioiden hoito, kuten tiedottaminen, yhteydenpito, palkitseminen, jäsenmaksujen hallinta sekä kurinpidolliset toimet
* harrastustoiminnan, tapahtumien ja koulutustilaisuuksien järjestäminen
* toiminnan kehittäminen, tilastointi ja raportointi.

Tietojen käsittely perustuu toimihenkilöiden ( valmentaja, apuvalmentaja) osalta Oulun Shotokan karate-do ry:n oikeutettuun etuun eli sovittuun yhteistyöhön.

#### **5. Rekisterin tietosisältö**

Rekisteri sisältää seuraavia henkilötietoja yhdistyksen henkilöjäsenistä:

* Yhdistyslain 11 §:n vaatimat henkilötiedot eli jäsenen etu- ja sukunimi sekä kotipaikka
* Syntymäaika
* Sukupuoli
* Yhteystiedot (postiosoite, sähköpostiosoite, puhelinnumero)
* Kuvien julkaisulupa
* Jäsenyyteen liittyvät tiedot, kuten jäsennumero, jäsentyyppi, sekä jäsenmaksuihin ja muihin maksuihin liittyvät tiedot
* Tiedot osallistumisesta jäsen- ja harrastustoimintaan
* Viimeisimmän hyväksytysti suoritetun vyökokeen päivämäärä
* Lisäksi alaikäisen jäsenen osalta
  + Tarpeelliset huoltajan suostumukset esim. jäsenyyteen, tietojen julkaisemiseen, harrastustoimintaan ja palveluiden käyttöön liittyen
  + Alaikäisen jäsenen huoltajan nimi ja yhteystiedot (postiosoite, sähköpostiosoite, puhelinnumero)

**6. Säännönmukaiset tietolähteet**

Henkilötiedot saadaan rekisteröidyltä itseltään esim. jäseneksi liityttäessä. Jäsen on velvollinen ilmoittamaan muuttuneet tietonsa Oulun Shotokan karate-do ry:lle.

Ensisijainen tietojen muutospaikka on Oulun Shotokan karate-do ry:n myClub-sivusto (<https://osk-do.myclub.fi>). Tiedot, jotka jäsen voi itse ylläpitää ovat:

* etunimi ja sukunimi
* Syntymäaika
* Sukupuoli
* Yhteystiedot (postiosoite, sähköpostiosoite, puhelinnumero)
* Huoltajien tiedot
* Kuvien julkaisulupa

#### **7. Säännönmukaiset tietojen luovutukset ja tietojen siirto EU:n tai ETA-alueen ulkopuolelle**

Henkilötietoja ei säännönmukaisesti luovuteta eteenpäin, eikä niitä siirretä EU:n tai ETA-alueen ulkopuolelle.

Rekisterinpitäjä käyttää ulkoisen palveluntarjoajan (Taikala Oy, myClub-palvelu) sähköistä jäsenpalvelua, jonka avulla rekisterinpitäjä hallinnoi jäsenrekisteriä, laskutusta, tapahtumailmoittautumisia, läsnäoloseurantaa ja jäsenviestintää.

#### **8. Suojauksen periaatteet ja tietojen säilytysaika**

Rekisteri säilytetään Taikala Oy:n tarjoamassa myClub-palvelussa. Rekisterin tietoihin on pääsy vain määritellyillä henkilöillä heidän tehtäviensä edellyttämässä laajuudessa.

Rekisterin tietoja säilytetään niin kauan, kuin ne ovat tarpeen rekisterin tarkoituksen toteuttamiseksi.

* Yhdistyksen jäsenen henkilötietoja säilytetään niin kauan kuin henkilö on Oulun Shotokan karate-do ry:n jäsen. Jäsenyyden päätyttyä henkilötiedot arkistoidaan myClub-sovelluksen arkistoon. Tiedot poistetaan arkistosta 6 kuukauden kuluttua.

myClub-palvelun ([www.myclub.fi](http://www.myclub.fi/)) tiedot on tallennettu tietokantapalvelimelle, jonne pääsy vaatii käyttäjätunnuksen ja salasanan sekä tietokantapalvelimen osoitteen. myClub-palvelun sisältämät tiedot sijaitsevat lukituissa ja vartioiduissa tiloissa ja tallennetut tiedot varmennettu 2 kertaisella tietokantavarmennuksella, joka on vahvasti salattu. myClub-palveluun sisäänpääsy edellyttää käyttäjätunnuksen ja salasanan syöttämistä. Käyttäjätunnus ja salasana on vahvasti salattu ja vain rekisteröidyn henkilön omassa tiedossa. Kaikki tietoliikenne järjestelmässä on SSL-suojattu.

#### **9. Rekisteröidyn oikeudet**

Tarkastusoikeus ja oikeus vaatia tiedon korjaamista.

Rekisteröidyllä on oikeus tarkastaa itseään koskevat henkilörekisteriin tallennetut tiedot sekä oikeus vaatia virheellisen tiedon oikaisua ja tietojen poistamista. Asiaa koskevat pyynnöt tulee toimittaa kirjallisesti kohdassa 2 mainitulle yhteyshenkilölle.

Muut oikeudet: Rekisteröidyllä on tietosuoja-asetuksen mukaisesti (25.5.2018 lukien) oikeus vastustaa tai pyytää tietojensa käsittelyn rajoittamista sekä tehdä valitus henkilötietojen käsittelystä valvontaviranomaiselle.